stanford-oval/wikipedia huggingface dataset:
Jääpallon Suomensarja 1955

| Jääpallon Suomensarja 1954–1955 |
| --- | --- |
Joukkueiden määrä:  13
Nousseet joukkueet:  OLS ja Akilles
Pudonneet joukkueet:  Kärpät ja YVPS
Ylempi sarjataso:  Mestaruussarja
Alempi sarjataso:  Maakuntasarja
  ← 1954 :  1956 → 
Jääpallon Suomensarja kaudella 1954-1955 pelattiin kahdessa lohkossa. Lohkojen voittajat nousivat seuraavan kauden jääpallon mestaruussarjaan ja lohkojen viimeinen putosi maakuntasarjaan. Osallistuvia joukkueita oli vain 13, sillä OPP, RU-38 ja Ilves-Kissat luopuivat sarjasta. Lohkovoittajiksi selviytyivät itälohkossa Akilles ja länsilohkossa OLS, jotka nousivat näin mestaruussarjaan. Sarjasta putosivat luopuneiden joukkueiden lisäksi Kärpät ja YVPS.
Työväen Urheiluliiton puolella pelattiin oma suomensarjansa.
Palloliiton Suomensarja

Palloliiton Suomensarja pelattiin vuonna 1955 kaksilohkoisena lohkovoittajien noustessa vuoden 1956 jääpallon mestaruussarjaan.
Palloliiton Suomensarja > Sarjataulukko > Länsilohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Oulun Luistinseura | 5 | 3 | 2 | 0 | 40–10 | 8 |
| Seinäjoen Palloseura | 5 | 2 | 2 | 1 | 17–10 | 6 |
| Vaajakosken Pallo | 5 | 2 | 2 | 1 | 17–13 | 6 |
| Helsingin Palloseura | 5 | 1 | 3 | 1 | 13–9 | 5 |
| Helsingin IFK | 5 | 0 | 3 | 2 | 8–19 | 3 |
| Porin Kärpät | 5 | 1 | 0 | 4 | 3–37 | 2 |
Palloliiton Suomensarja > Sarjataulukko > Itälohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Porvoon Akilles | 6 | 4 | 1 | 1 | 31–14 | 9 |
| Lappeenrannan Pallo | 6 | 4 | 1 | 1 | 30-15 | 9 |
| Varkauden Pallo-Pojat | 6 | 4 | 0 | 2 | 28–19 | 8 |
| Mikkelin Palloilijat | 6 | 1 | 3 | 2 | 31–27 | 5 |
| Savonlinnan Pallokerho | 6 | 2 | 1 | 3 | 14–24 | 5 |
| Joensuun Palloseura | 6 | 2 | 1 | 3 | 24–24 | 4 |
| Ylä-Vuoksen Palloseura, Imatra | 6 | 0 | 1 | 5 | 10–36 | 1 |
TUL:n Suomensarja

Työväen Urheiluliiton Suomensarja pelattiin vuonna 1955 nelilohkoisena lohkovoittajien karsiessa noususta TUL:n mestaruussarjaan, jota ei kuitenkaan enää kaudella 1956 pelattu, vaan TUL:n seurat siirtyivät Palloliiton sarjoihin.
TUL:n Suomensarja > Runkosarja > Etelälohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Helsingin Jyry 2 | 4 | 4 | 0 | 0 | 21–9 | 8 |
| Työväen Mailapojat | 4 | 3 | 0 | 1 | 15–9 | 6 |
| Urheiluseura -33 | 4 | 2 | 0 | 2 | 15–17 | 4 |
| Sorvalin Veikot | 4 | 0 | 1 | 3 | 11–18 | 1 |
| Helsingin Visa | 4 | 0 | 1 | 3 | 10–19 | 1 |
TUL:n Suomensarja > Runkosarja > Itälohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Varkauden Työväen Palloilijat | 4 | 4 | 0 | 0 | 33–7 | 8 |
| Mikkelin Pallo-Kissat | 4 | 2 | 0 | 2 | 20–19 | 4 |
| Lauritsalan Työväen Palloilijat | 4 | 1 | 1 | 2 | 14–26 | 3 |
| Joensuun Pallo-Toverit | 3 | 1 | 0 | 2 | 14–16 | 2 |
| Lappeenrannan Työväen Urheilijat | 3 | 0 | 1 | 2 | 8–21 | 1 |
TUL:n Suomensarja > Runkosarja > Länsilohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Turun Weikot | 4 | 4 | 0 | 0 | 21–8 | 8 |
| Lohjan Louhi | 4 | 3 | 0 | 1 | 25–6 | 6 |
| Littoisten Työväen Urheilijat | 4 | 1 | 1 | 2 | 9–17 | 3 |
| Turun Jyry | 4 | 1 | 0 | 3 | 5–21 | 2 |
| Uudenkaupungin Reima | 4 | 0 | 1 | 3 | 11–19 | 1 |
TUL:n Suomensarja > Runkosarja > Pohjoislohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Oulun Pallo-Veikot | 4 | 4 | 0 | 0 | 32–9 | 8 |
| Seinäjoen Sisu | 4 | 2 | 0 | 2 | 18–7 | 4 |
| Oulunsuun Heitto | 4 | 2 | 0 | 2 | 13–18 | 4 |
| Koskelankylän Riento | 4 | 1 | 0 | 3 | 13–25 | 2 |
| Oulun Jyry | 4 | 1 | 0 | 3 | 10–27 | 2 |
TUL:n Suomensarja > Loppuottelut

VarTP - TMP 7-0 (3-0)
Sisu - Louhi 0-1 (0-0)
Louhi - VarTP 1-8 (0-5) - Varkauden Työväen Palloilijat voitti TUL:n Suomensarjan.
Kamelikilpailut

Kamelikilpailu Dubaissa
Kamelikilpailut on suosittu urheilulaji Australiassa, Lähi-idässä ja Afrikassa. Ammattilaismaiset kamelikilpailut ovat tapahtuma, jossa lyödään vetoa ja houkutellaan turisteja. Kamelit voivat kulkea 64 kilometriä tunnissa lyhyillä matkoilla, ja ne voivat liikkua 40 km/h vauhtia melko pitkään. Kameleiden ohjaajina on perinteisesti käytetty nelivuotiaita poikalapsia, mutta pikkuhiljaa yleistymässä ovat myös robottiratsastajat.
Wikimedia Commonsissa on kuvia tai muita tiedostoja aiheesta .
Karel Doorman

Karel Doorman vuonna 1935.
Karel Willem Frederik Marie Doorman (23. huhtikuuta 1889 Utrecht, Alankomaat – 27. helmikuuta 1942 Jaavanmeri) oli hollantilainen kontra-amiraali, joka palveli toisessa maailmansodassa. Hän kaatui Jaavanmeren taistelussa, jossa Japanin laivasto tuhosi pääosan hänen komentamastaan liittoutuneiden hyökkäyslaivastosta.
Doorman toimi Hollannin laivaston meriupseerina vuodesta 1910 ja palveli pitkään Alankomaiden Itä-Intiassa. Hän osallistui myös maan ilmavoimien kehittämiseen ensimmäisen maailmansodan aikana ja sen jälkeen. Vuonna 1937 hän palasi Itä-Intiaan meri-ilmavoimien komentajaksi ja vuonna 1940 hänestä tehtiin koko Itä-Intian laivaston komentaja. Japanin aloitettua hyökkäyksensä Itä-Intiassa Doorman nimitettiin helmikuussa 1942 yhtyneiden hollantilaisten, brittiläisten, amerikkalaisten ja australialaisten joukkojen (ns. ABDA) erityisen hyökkäyslaivaston taktiseksi komentajaksi. Hänen tehtävänään oli pysäyttää japanilaiset Jaavanmerellä ja estää siten heitä nousemasta maihin Jaavalla. Doormanin laivasto käsitti viisi risteilijää ja yhdeksän hävittäjää. Se kohtasi 27. helmikuuta merellä vastaavankokoisen japanilaisen laivaston, joka saattoi kuljetusaluksia. Seuranneessa taistelussa japanilaiset upottivat kaikki liittoutuneiden risteilijät, mukaan lukien Doormanin lippulaivan De Ruyterin, sekä suuren osan hävittäjistä. Japanilaisten omat tappiot olivat vähäiset, ja maihinnousu Jaavalle alkoi jo seuraavana päivänä.
Doorman hukkui lippulaivansa mukana. Hänen on sanottu lähettäneen taistelun alussa aluksilleen viestin ”Ik val aan, volgt mij” (”Minä hyökkään, seuratkaa minua”; joskus tulkittu myös muodossa ”kaikki alukset seuratkaa minua”). Lausahdus muodostui toisen maailmansodan aikana hollantilaisten taistelutahtoa kuvanneeksi iskulauseeksi. Doormanin mukaan on myöhemmin nimetty useita Hollannin laivaston lentotukialuksia sekä 1990-luvulla käyttöönotettu ohjusfregattien kokoluokka.
Kaikessa soi blues

| 20 suosikkia – Kaikessa soi blues Pepe Ahlqvist |
| --- | --- | --- |

Kokoelmalevyn tiedot
 Julkaistu: 14. marraskuuta 1997
 Tyylilaji: blues
 Levy-yhtiö: Fazer Records, Warner Music Finland
Pepe Ahlqvistin muut julkaisut
| All Night Boogie 1997 | 20 suosikkia – Kaikessa soi blues 1997 | Doggone Blues 1998 |
20 suosikkia – Kaikessa soi blues on Pepe Ahlqvistin kokoelma-albumi, joka julkaistiin 14. marraskuuta 1997. Levy on osa 20 suosikkia -kokoelmalevysarjaa.
Kappaleet

Kaikessa soi blues – 5.19  (T. Kärki, R. Helismaa)
Good Old Musics – 3.45  (K. Tulikallio, P. Ahlqvist)
Don't Leave Me Again – 4.30  (K. Tulikallio, P. Ahlqvist)
Back To The River – 3.13  (E. Kaartamo)
Ain't Doing to Bad – 4.17  (D. Malone)
Eeny Meeny Miny Moo – 3.26  (E. Kaartamo)
Funky Rhythm – 2.29  (E. Kaartamo)
My Girl – 3.33  (E. Kaartamo)
Nobody's Fool – 4.56  (E. Kaartamo, T. Pratskin)
Big Chief – 3.12  (E. Gaines)
Mercedes Benz – 3.29  (J. Joplin)
Santa Claus Has Chinese Eyes – 3.35  (J. Rissanen, P. Ahlqvist)
Good Act – 3.01  (J. Rissanen, P. Ahlqvist)
Don't Let That Music Die – 1.51  (W. Dixon)
Honey Hush! – 3.55  (F. Washington, L. Fulsom)
No More Affection – 4.55  (T. Pratskin, P. Ahlqvist)
Bubble Struggle – 4.38  (H. Rantanen, T. Nuorva)
T`s & B´s (They Drive Me Nuts) – 3.26  (H. Rantanen, T. Nuorva)
Heal Me With The Blues – 4.40  (T. Pratskin, P. Ahlqvist)
Ain't That Lovin' You – 2.57  (D. Malone)
Kaikhosru Shapurji Sorabji

Kaikhosru Shapurji Sorabji (14. elokuuta 1892 – 15. lokakuuta 1988) oli brittiläinen säveltäjä. Etnisesti hän oli parsi.
Sorabji syntyi Englannissa nimellä Leon Dudley Sorabji, mutta muutti nimensä korostaakseen juuriaan. Hänestä tuli paitsi säveltäjä myös tunnettu musiikkijournalisti; hän julkaisi esseitä muiden muassa Ferruccio Busonista, Max Regeristä, Karol Szymanowskista ja Bernard van Dierenistä.
Sorabjin tunnetuin työ on pianolle kirjoitettu moniosainen, pitkä ja teknisesti huomattavan vaativa Opus clavicembalisticum (1929–1930). Tuotantoon kuuluu myös lauluja, orkesteriteoksia, muita pianokappaleita sekä kolme "urkusinfoniaa". Usein sävellyksissä on vaikutteita Busonista ja barokinajan muodoista.
Sorabji eli 96-vuotiaaksi.
Aiheesta muualla

The Sorabji Archive website (englanniksi)
Sorabji Discussion Group on Yahoo! (Arkistoitu – Internet Archive) (englanniksi)
Kaikenkarvaiset ystäväni (kirja)

Kaikenkarvaiset ystäväni (All Creatures Great and Small) on kirjailija James Herriotin vuonna 1972 julkaistu romaani, johon pohjautuvat elokuvat Kaikenkarvaiset ystäväni (All Things Great and Small, 1974) ja Kaikenkarvaiset ystävämme (It Shouldn't Happen to a Vet / All Things Bright and Beautiful, 1975) sekä BBC:lle vuosina 1978–1980 ja 1988–1990 tehty samanniminen televisiosarja.
Osittain kirjailijan omiin kokemuksiin perustuva juoni kertoo kolmesta eläinlääkäristä 1930–1940-lukujen Yorkshiressä. Päähenkilönä on James Herriot, joka työskentelee oppipoikana Siegfried Farnonin eläinlääkäripraktiikalla. Mukana pyörii myös Siegfriedin olutta rakastava pikkuveli Tristan. Televisiosarjassa Herriotia näyttelee Christopher Timothy, Siegfried Farnonia Robert Hardy ja Tristan-pikkuveljeä Peter Davison.
Aiheesta muualla

All Creatures Great and Small (Arkistoitu – Internet Archive): BBC
Fan History: All Creatures Great and Small
At the Door

| ”At the Door” The Strokes |
| --- | --- | --- |

Singlen tiedot
 Albumilta: The New Abnormal
 Äänitetty : 2019
 Julkaistu: 11. helmikuuta 2020
 Formaatti: digitaalinen lataus, suoratoisto
 Tekijä(t): Julian Casablancas The Strokes Paul Vassallo
 Tuottaja(t): Rick Rubin
 Tyylilaji: new wave, electronica, synth pop
 Kesto: 05.10
 Levy-yhtiö: RCA Records Cult Records
The Strokesin muut singlet
| ”All the Time” 2013 | ”At the Door” 2020 | ”Bad Decisions” 2020 |
At the Door on yhdysvaltalaisen rockyhtye The Strokesin kappale, joka julkaistiin ensimmäisenä singlenä yhtyeen kuudennelta studioalbumilta The New Abnormal 11. helmikuuta 2020.
Kappale on yhtyeen laulaja Julian Casablancasin sekä Paul Vassallon kirjoittama ja Rick Rubinin tuottama. ”At the Door” ylsi kotimaassaan Billboard Hot Rock Songs -listan sijalle 18.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | At the Door | Casablancas, Vassallo | Rubin | 5.10 |  |  |  |  |  |
|  |  |  |  | 5.10 |  |  |  |  |  |
Kokoonpano

Julian Casablancas – laulu
Albert Hammond Jr. – kitara
Nick Valensi – kitara
Nikolai Fraiture – basso
Fabrizio Moretti – rummut
Listasijoitukset

| Lista | Paras sijoitus |
| --- | --- |
 Billboard Hot Rock Songs: 18.
Kamelinvarvas

Kamelinvarvas Nixxxe-bikineissä
Kamelinvarvas on slangisana, joka tarkoittaa uloimpien häpyhuulten ääriviivojen näkymistä tiukasti istuvissa vaatteissa. Anatomisten tekijöiden ja haara-alueen kankaan kireyden yhdistelmän vuoksi ulommat häpyhuulet ja häpyluu voivat yhdessä muistuttaa muodoltaan kamelin etujalkaa. Kamelinvarvas syntyy yleensä, kun käytetään vaatteita, joissa on haarojen alueella pystysuora jännitys, kuten spandex-aktiivivaatteita, athleisure-alusvaatteita, hotpantseja tai uima-asuja.
1930-luvulla Lastexin uimapuvuissa käytettävien kumipintaisten lankojen kehittämisen jälkeen häpyalueen ääriviivat paljastuivat, minkä vuoksi valmistajat lisäsivät naisten uimapukuihin "etupaneelin" peittämään kamelinvarpaan.
2000-luvun alkupuolella kamelinvarpaan näyttäminen julkisesti tai tiedotusvälineissä on aiheuttanut useaan otteeseen kiistoja.
Käännös suomeksi
Ben Eager

| Ben Eager |
| --- | --- |

Henkilötiedot
Syntynyt: 22. tammikuuta 1984 (ikä 40) Ottawa, Ontario, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  102 kg
Pelinumero:  55
Pelaajaura
Pääsarjaura:  2004–2015
Seurat:  Philadelphia Phantoms (AHL) Philadelphia Flyers (NHL) Chicago Blackhawks (NHL) Atlanta Thrashers (NHL) San Jose Sharks (NHL) Edmonton Oilers (NHL) Oklahoma City Barons (AHL) TsSKA Moskova (KHL) Chicago Wolves (AHL)
NHL-varaus:  23. varaus, 2002 Phoenix Coyotes
| Stanley Cup  |
| --- | --- | --- |
|  | Chicago Blackhawks | 2010  |
Benjamin "Ben" Eager (s. 22. tammikuuta 1984 Ottawa, Ontario, Kanada) on kanadalainen uransa lopettanut jääkiekkoilija. Hän voitti urallaan sekä NHL:n mestaruuden, Stanley Cupin, että AHL:n mestaruuden, Calder Cupin. Tappelijana tunnettu laitahyökkääjä pelasi useimmiten nelosketjussa.
Ura

Eager pelasi Ottawa Jr. Senatorsissa kevääseen 2000 asti, ja sitten hän siirtyi pelaamaan OHL:n Oshawa Generalsin riveihin. Eager keräsi siellä neljän kauden aikana yhteensä 795 jäähyminuuttia runkosarjassa. Hän teki OHL:ssä parhaillaan 52 (25+27) pistettä kaudella 2003–2004. Kaudella 2001–2002 hän oli OHL:n jäähypörssin kolmas 255 minuutillaan. Phoenix Coyotes varasi Eagerin ensimmäisellä kierroksella 23. pelaajana NHL:n varaustilaisuudessa 2002. Hän ei kuitenkaan siirtynyt pelaamaan Coyotesin organisaatioon, kun Branko Radivojević, Sean Burke ja Eagerin oikeudet kaupattiin Philadelphia Flyersiin vaihdossa Mike Comriehen. Keväällä 2004 Eager pelasi viisi runkosarjaottelua ja kaksi pudotuspeliottelua AHL-joukkue Philadelphia Phantomsissa.
Huhtikuussa 2004 Eager teki kolmen vuoden tulokassopimuksen Philadelphia Flyersin kanssa. Hän pelasi kaudella 2004–2005 ainoastaan Phantomsissa ja voitti kauden päätteeksi AHL:n mestaruuden, Calder Cupin. Eager debytoi NHL:ssä seuraavalla kaudella, 2005–2006, jolloin hän pelasi 25 ottelua tehoin 3+5=8. Eager keräsi ensimmäisellä kokonaisella NHL-kaudellaan 2006–2007 233 jäähyminuuttia ja hän voitti runkosarjan jäähypörssin, vaikka Eager pelasikin vain 63 ottelua. Hän teki toukokuussa 2007 kahden vuoden jatkosopimuksen Flyersin kanssa. Eager kaupattiin kuitenkin jo saman vuoden joulukuussa Chicago Blackhawksiin vaihdossa Jim Vandermeeriin. Hän teki heinäkuussa 2009 vuoden jatkosopimuksen Blackhawksin kanssa. Eager teki kaudella 2009–2010 yhden kauden piste-ennätyksen tehoilla 7+9=16. Hän voitti kauden päätteeksi Stanley Cupin.
Kesäkuussa 2010 Eager kaupattiin Akim Aliun, Brent Sopelin ja Dustin Byfuglienin kanssa Atlanta Thrashersiin vaihdossa Marty Reasoneriin, Jeremy Moriniin, Joey Crabbiin sekä ensimmäisen ja toisen kierroksen varausvuoroihin NHL:n varaustilaisuuteen 2010. Tammikuussa 2011 Eager siirtyi San Jose Sharksiin. Hän pelasi kauden loppuun Sharksissa ja teki heinäkuussa 2011 kolmivuotisen sopimuksen Edmonton Oilersin kanssa.
Maajoukkue

Eager pelasi alle 18-vuotiaiden MM-kilpailuissa vuonna 2002. Hän oli 45 minuutillaan turnauksen jäähypörssin toinen Sveitsin Alan Tallarinin jälkeen.
Kauhajoen kihlakunta

Kauhajoen kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Isojoki, Jurva, Karijoki, Kauhajoki ja Teuva. Kihlakunta sijaitsi aluksi Vaasan läänissä ja vuoden 1997 lääniuudistuksen jälkeen Länsi-Suomen läänissä.
Kanadan rajalla

| Kanadan rajalla> Border Security: Canada’s Front Line |
| --- | --- |
Tyyli:  dokumentti tositelevisio
Kestoaika:  22 min (30 min mainoksineen)
Alkuperämaa:   Kanada
Alkuperäiskieli:  kanadanenglanti
Verkko:   National Geographic Channel  Jim
Esitetty:  6. syyskuuta 2012 – 28. marraskuuta 2014
Tuotantokausia:  3
Jaksoja:  65
Ikäraja:  
Tuotanto
Tuotantoyhtiö(t):  Force Four Entertainment
Aiheesta muualla
Virallinen sivusto
IMDb 
Kanadan rajalla (Border Security: Canada’s Front Line) on dokumentaarinen televisiosarja, jossa seurataan Kanadan rajaviranomaisten työtä. Joka päivä yli 20 000 ihmistä pyrkii maahan, ja Kanadan rajavartiolaitoksen (CBSA) toimenkuvaan kuuluu muun muassa rajanylittäjien tarkastukset sekä huumeiden ja muiden laittomien aineiden salakuljetuksen ja maahantuonnin ehkäiseminen.
Suuri osa jaksoista on kuvattu Vancouverin lentokentällä.
Jaksot

| Tuotantokausi | Jaksot | Ensiesitys | Ensiesitys Suomessa |
| --- | --- | --- | --- |
| Ensimmäinen kausi | 13 | 2012 | 2015 |
| Toinen kausi | 26 | 2013 | 2015 |
| Kolmas kausi | 26 | 2014 | — |
Aiheesta muualla

Kanadan rajalla Internet Movie Databasessa (englanniksi)
Sarjan viralliset kotisivut (englanniksi)
Karel Havlíček Borovský

Karel Havlíček Borovský, Jan Vilímekin piirros.
Karel Havlíček Borovský (kirjailijanimi Havel Borovský; 31. lokakuuta 1821 Borová, Böömi – 29. heinäkuuta 1856 Praha) oli tšekkiläinen kirjailija, runoilija ja kansallismielinen poliittinen kirjoittaja.
Havlíček opiskeli Prahassa ja pääsi 1843 Šafárikin avulla erään professorin kotiopettajaksi Moskovaan, missä hän tutustui johtaviin venäläisiin slavofiileihin. Hän kuvaili myöhemmin kokemuksiaan Venäjällä teoksessa Obrazy z Rus (1845). Havlíček toimi 1840-luvulla aktiivisesti Tšekin kansallisessa liikkeessä ja kirjoitti runsaasti artikkeleita, joissa vaati poliittisia reformeja. Hän kirjoitti ensin Pražské Novinyyn ja perusti 1848 Národní noviny (”kansalliset uutiset”) -nimisen oman lehden, joka lakkautettiin jo seuraavana vuonna. Hän perusti sen seuraajaksi Kutná Horassa ilmestyneen Slovan-nimisen uuden lehden, joka lakkautettiin myös vuonna 1851 ja hänet vangittiin. Oikeus vapautti Havlíčekin, mutta joulukuussa 1851 hänet karkotettiin Brixeniin, jossa hän joutui asumaan vuoteen 1855 vartioinnin alaisena. Vapautuessaan hän oli vankeusajan jäljiltä henkisesti ja fyysisesti hyvin heikossa kunnossa, ja kuoli pian ennenaikaisesti.
Havlíček oli taitava prosaisti ja epigrammien kirjoittaja. Hän vastusti romantiikkaa ja hänen on sanottu antaneen tšekin kielelle uudenaikaisemman luonteen. Havlíček kirjoitti vankeusaikaan kolme satiirista runokokoelmaa, jotka julkaistiin postuumisti: Tyrolské elegie (”Tirolilainen elegia”, 1861), Král Lávra (”Kuningas Lavra”, 1870) ja Křest svatého Vladimíra (”Pyhän Vladimirin kääntymys”, 1876).
Aiheesta muualla

Kuvia tai muita tiedostoja aiheesta Karel Havlíček Borovský Wikimedia Commonsissa
Kauhajoen keskustaajama

| Kauhajoen keskustaajama |
| --- | --- |
 Kauhajoen kaupunginkirjasto sijaitsee keskustaajamassa.
 Kauhajoen keskustaajama
 Koordinaatit: 62°26′10.8″N, 22°11′15.1″E 
Valtio:  Suomi
Maakunta:  Etelä-Pohjanmaa
Kunta:  Kauhajoki
Hallinto:  
 – Asutustyyppi:  taajama
Pinta-ala:  
 – Maa:  33,84 km²
Väkiluku (2022):  8 281
 – Väestötiheys:  244,7 as./km²
Postinumero:  61800
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2022 mukaiset. 
Infobox OKVirheellinen NIMI-arvo: 
Kauhajoen keskustaajama on Kauhajoen kaupungin keskustaajama Etelä-Pohjanmaan maakunnassa. Tilastokeskuksen taajama-aluerajauksen mukaan vuoden 2022 lopussa keskustaajaman pinta-ala oli 33,84 neliökilometriä, asukasluku 8 281 ja väentiheys 244,7 asukasta neliökilometrillä.
Karim Belkhadra

| Karim Belkhadra |
| --- | --- |
 Karim Belkhadra vuonna 2015.
Henkilötiedot
Syntynyt: 4. joulukuuta 1963 (ikä 60) Aubervilliers, Seine-Saint-Denis, Ranska
Ammatti:  näyttelijä
Näyttelijä
Aktiivisena:  1991–
Merkittävät roolit:  Kapteeni Dahmane (Purppuravirrat) Arthur (JCVD)
Aiheesta muualla
IMDb 
Elonet
Karim Belkhadra (s. 4. joulukuuta 1963 Aubervilliers) on ranskalainen näyttelijä.
Belkhadra on esiintynyt elokuvissa vuodesta 1991 lähtien. Pääosin hän on esiintynyt draamoissa, komedioissa ja rikoselokuvissa, kuten Viha (1995), Room to Rent (2000) ja Avant l'oubli (2005). Belkhadran kenties suurin elokuvarooli oli elokuvassa Purppuravirrat (2000), jonka pääosaa näytteli Jean Reno. Belkhadra esiintyi myös Jean-Claude Van Dammen tähdittämässä elokuvassa JCVD (2008).
Keinäsperä

Lakkautetun koulun päärakennus.
Keinäsperä on Pudasjärven kaupungissa sijaitseva haja-asutteinen kylä. Hetekylästä on matkaa noin 12 kilometriä, ja kaupungin keskustaajamasta Kurenalta noin 40 kilometriä Hetekylän kautta.
Keinäsperälle on tieyhteydet Hetekylästä, Taipaleenharjusta sekä Utajärven kunnan puolelta. Alueella sijaitsee muun muassa lakkautettu koulu.
Alueen halki virtaa Ruottisenharjun kylässä sijaitsevalta Ruottisenjärveltä alkava Nuorittajoki. Keinäsperän kohdalla joessa oli aiemmin elinvoimainen rapukanta vuoteen 1999 asti.
Karel Goeyvaerts

Karel Goeyvaerts (8. kesäkuuta 1923 Antwerpen – 3. helmikuuta 1993 Antwerpen) oli säveltäjä. Hän opiskeli vuosina 1943–1947 kuninkaallisessa konservatoriossa Antwerpenissä ja jatkoi opintojaan Pariisin konservatoriossa Darius Milhaud'n ja Olivier Messiaenin johdolla. Varsinkin jälkimmäinen vaikutti suuresti nuoreen Goeyvaertsiin. Goeyvaerts oppi myös hallitsemaan Ondes Martenot -soittimen sen keksijän, Maurice Martenot'n opastamana.
Goeyvaertsin vuosina 1950–1951 säveltämässä sonaatissa kahdelle pianolle voidaan katsoa yhdistyvän Messiaenin ja Webernin vaikutteiden. Teos vaikutti merkittävästi nuoriin avantgardisteihin, erityisesti Karlheinz Stockhauseniin. Vuonna 1953 Goeyvaerts ja Stockhausen lukeutuivat niihin ensimmäisiin säveltäjiin, jotka loivat sähkögeneraattoreilla tuotettua musiikkia.
Goeyvaertsista tuli vuonna 1970 Ghentin Psykoakustisen ja elektronisen musiikin instituutin tuottaja. Myöhemmin hänestä tuli Belgian Radio 3:n uuden musiikin päätuottaja, ja vuonna 1985 hänet nimitettiin International Composers' Rostrumin puheenjohtajaksi. Hän työskenteli myös Leuvenin katolisessa yliopistossa ja oli jäsenenä Belgian Kuninkaallisessa tieteen, kirjallisuuden ja kaunotaiteiden akatemiassa.
On kiistanalaista, mikä voidaan määritellä Euroopan ensimmäiseksi täysin sarjallistetuksi sävellykseksi. Ehdokkaita ovat muiden muassa Goeyvaertsin Nummer 2 (1951) kolmelletoista soittimelle ja Nummer 1 eli sonaatti kahdelle pianolle. Säveltäjän vuoden 1960 jälkeisessä tuotannossa kuuluu minimalismin vaikutus. Tästä esimerkkejä ovat viisiosainen Litanies-sarja (1979–1982) sekä ooppera Aquarius (1983–1993).
Aiheesta muualla

Allmusic.com: Karel Goeyvaerts (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Karel Goeyvaerts
Käännös suomeksi
Keinumäen koulu

Keinumäen koulu
Keinumäen koulu on Espoon kaupungin erityiskoulu. Se on sairaalakoulu, joka vastaa Jorvin sairaalan lastenosastojen ja Helsingin ja Uudenmaan sairaanhoitopiirin sekä Espoon kaupungin lasten- ja nuorten psykiatrian oppivelvollisuusikäisten perusopetuksesta. Koulu sijaitsee Karvasmäentien varrella Jorvin sairaalan läheisyydessä. Koulussa annetaan opetusta luokilla 1–9.
Koulussa on vieraillut myös Sauli Niinistö vuonna 2017, kun oli Suomen lasten metsäretkipäivä. Niinistö toimi silloin tapahtuman suojelijana.
Koulun rehtorina toimii Seppo Salminen.
Kaura-aho

Kaura-aho on kaupunginosa Varkauden kaupungissa Pohjois-Savossa. Kaura-aho sijaitsee valtatien 5 länsipuolella. Siellä sijaitsee koulu ja kioski.
Jääpallon Suomensarja 1949

| Jääpallon Suomensarja 1948-1949 |
| --- | --- |
Joukkueiden määrä:  24
Nousseet joukkueet:  HJK, HPS, VPP ja PIF
Pudonneet joukkueet:  LaKi, KPV, PK-37 ja TPK
Ylempi sarjataso:  Mestaruussarja
Alempi sarjataso:  Maakuntasarja
  ← 1948 :  1950 → 
Jääpallon Palloliiton Suomensarja kaudella 1948-1949 pelattiin neljässä lohkossa, jotka jaettiin jokainen kahteen alalohkoon. Lohkovoittajat nousivat seuraavaksi kaudeksi SM-sarjaan ja viimeiset putosivat Maakuntasarjaan. Työväen Urheiluliiton seurat pelasivat omassa Suomensarjassaan.
Palloliiton Suomensarja > Etelälohko A

| Joukkue | O | V | T | H | Maalit | P | Haka | HPK | KIF |
| --- | --- | --- | --- | --- | --- | --- | --- | --- | --- |
| Valkeakosken Haka | 2 | 2 | 0 | 0 | 4-1 | 4 |  | 3-1 | 1-0 |
| Hämeenlinnan Pallokerho | 2 | 1 | 0 | 1 | 3-4 | 2 |  |  | 2-1 |
| Kronohagens IF | 2 | 0 | 0 | 2 | 1-3 | 0 |  |  |  |